ગાંધીનગર, 8 ઑગસ્ટઃ ગુજરાતના મુખ્યમંત્રી નરેન્દ્રમોદીની આજે હિન્દી ફિલ્મ જગતના ખ્યાતનામ અભિનેતા પરેશ રાવલ અને અક્ષય કુમારે સૌજન્ય મુલાકાત લીધી હતી. જે દરમિયાન અભિનેતા અને મોદી વચ્ચે રમત-ગમતની પ્રવૃત્તિને અંગે વિસ્તારપૂર્વક ચર્ચા કરવામાં આવી હતી. આ તકે ગુજરાતના મુખ્યમંત્રીના પ્રેરક માર્ગદર્શન હેઠળ સર્વાંગી વિકાસ ઉપરાંત રમત-ગમત પ્રવૃત્તિ અને યુવા વિકાસ માટે જે નવીનત્તમ પહેલ કરવામાં આવી છે, તેનાથી મુલાકાતે આવેલા અભિનેતાઓ ખુબજ પ્રભાવિત થયા હોવાનું જણાવ્યું હતું.